Datuk Yusof Haslam Terima Anugerah Doktor
Penerbit dan pengarah filem terkenal negara, Datuk Yusof Haslam telah menerima Ijazah Doktor Falsafah Kehormat Sastera Seni dalam jurusan perfileman. Menurut laporan dari Sianar Harian menerima anugerah tersebut kerana jasanya dalam industri seni dan hiburan tanah air selama 46 tahun. “Saya bagaimanapun tentunya berbesar hati menerima tawaran pihak universiti. Ia adalah pengiktirafan bermakna buat saya selama lebih empat dekad dalam dunia seni,” ucapnya. Ini merupakan anugerah ketiga beliau sepanjang pembabitan dalam industri seni. Terdahulu beliau pernah menerima Anugerah Usahawan Malaysia pada 1996 daripada Dewan Perniagaan Melayu ketika ketika menerbit dan mengarahkan filem Maria Mariana. Kemudian, beliau turut menerima penganugerahan ACP Kehormat daripada Polis Diraja Malaysia kerana aktif menghasilkan drama kepolisian pada 2012.